laion/Wikipedia-Exotic huggingface dataset:
יוטא בקנטאור

ι בקנטאור (נקרא גם גליזה 508.1) הוא כוכב בולט בקבוצת הכוכבים קנטאור במרחק של קרוב ל-60 שנות אור ממערכת השמש עם בהירות נראית מדרגה 2.73. הכוכב נמצא בחלק הצפוני של קבוצת קנטאור, מה שמאפשר לצפות בו מדרום אירופה והמזרח התיכון, אך אף על פי כן הוא לא קיבל שם משלו. במרחק זוויתי של כ-6.4 מעלות מדרום לכוכב, בערך על הקו המחבר אותו עם הכוכב ε בקנטאור נמצאת גלקסיית הרדיו קנטאור A‏ (NGC 5128), כך שניתן להיעזר בו על מנת לאתרה. כשליש מעלה ממזרח-צפון-מזרח לכוכב נמצאת הגלקסיה NGC 5102. ι בקנטאור הוא כוכב הסדרה הראשית לבן עם סיווג ספקטרלי A2 V, מסתו כפעמיים וחצי מסת השמש ורדיוסו כ-1.7 רדיוסי שמש. טמפרטורת פניו היא כ-8,600 קלווין והוא מאיר בעוצמה של למעלה מפי 20 מעוצמת ההארה של השמש באור נראה ומעט יותר מכך בצירוף הקרינה בתחום העל-סגול. מדידות בתחום התת-אדום מראות שאת הכוכב מקיפה דיסקה של חומר קר במרחק של כ-6 יחידות אסטרונומיות והועלתה השערה שבתוכה נוצרים כוכבי לכת, אך לא נמצאו ראיות לקיומו של כוכב לכת כזה. המתכתיות של ι בקנטאור נמוכה יחסית לזו של השמש ושכיחות היסודות הכימיים הכבדים מהליום בו היא כשליש מזו של השמש. לכוכב תנועה עצמית גדולה יחסית של כרבע שניית קשת בשנה ולעומת זאת מהירותו הרדיאלית היא כמעט 0, כך שלמעשה הוא נע במהירות של כ-30 קילומטר בשנייה בכיוון ניצב לקו הראייה אליו. בשל קרבתו הכוכב נכלל בקטלוג גליזה לכוכבים קרובים. ι בקנטאור באתר של ג'ים קלר יוטא בקנטאור, בבסיס הנתונים SIMBAD לגרמי שמיים אסטרונומיים SIMBAD:ι Centauri S. P. Quanz, M. A. Kenworthy, M. R. Meyer, J. H. V. Girard & M. Kasper: Searching for Gas Giant Planets on Solar System Scales: VLT NACO/APP Observations of the Debris Disk Host Stars HD172555 and HD115892, The Astrophysical Journal Letters, Vol. 736, Iss. 2, article id. L32, p. 2 (2011) L. E. Pasinetti Fracassini, L. Pastori, S. Covino & A. Pozzi: Catalogue of Apparent Diameters and Absolute Radii of Stars, Astronomy & Astrophysics, vol. 367, p. 521 (2001) C. Saffe, M. Gómez, O. Pintado & E. González: Spectroscopic metallicities of Vega-like stars, Astronomy & Astrophysics, Vol. 490, Iss. 1, p. 297 (2008) C. G. Díaz, J. F. González, H. Levato & M. Grosso: Accurate stellar rotational velocities using the Fourier transform of the cross correlation maximum, Astronomy & Astrophysics, Vol. 531, id. A143, p. 8 (2011) S. P. Quanz, M. A. Kenworthy, M. R. Meyer, J. H. V. Girard & M. Kasper: Searching for Gas Giant Planets on Solar System Scales: VLT NACO/APP Observations of the Debris Disk Host Stars HD172555 and HD115892, The Astrophysical Journal Letters, Vol. 736, Iss. 2, article id. L32, p. 1 (2011) W. GLiese: Catalogue of Nearby Stars, Veröffentlichungen des Astronomischen Rechen-Instituts Heidelberg, Nr. 22, p. 58 (1969)
גמאל

האם התכוונתם ל... גמאל אל-בנא – סופר ועיתונאי מצרי. גמאל מובארכ – בנו הצעיר של נשיא מצרים לשעבר חוסני מובארכ. גמאל עבד אל נאצר – נשיא מצרים משנת 1954 עד למותו בשנת 1970. אישים ששמם הפרטי הוא גמאל גמל (פירושונים)
שיאי עולם באתלטיקה

שיאי עולם באתלטיקה מאושרים על ידי התאחדות האתלטיקה הבין-לאומית, והם כוללים את רשימת התוצאות הטובות ביותר (שיא עולם) שהושגו אי־פעם במקצועות האתלטיקה. עדכני ל-13 באוקטובר 2024 בשנת 2011, התאחדות האתלטיקה הבינלאומית קבעה כי שיאי נשים במרוצי כביש יוכרו רק בריצות בהשתתפות נשים בלבד. ההחלטה עוררה מחאה בעיקר בבריטניה, מפני שהיא גרמה לכך ששיאה של פאולה רדקליף בריצת מרתון מ-2003 לא יוכר, ובמקום תוכר תוצאה שהיא קבעה ב-2005. בעקבות זאת, בחודש נובמבר אותה שנה החליטה התאחדות האתלטיקה הבינלאומית על הכרה בשני סוגים של שיאים: אחד בריצות בהן גברים ונשים מוזנקים באותו הזמן ומתחרים ביחד (Mixed Gender) והשני בריצות בהן נשים רצות לבד (Women Only). עדכני ל-26 באוגוסט 2024 עודכן לאחרונה ב-2 במרץ 2024 אתלטיקה במשחקים האולימפיים אליפות העולם באתלטיקה אליפות העולם באתלטיקה באולם שיאי אירופה באתלטיקה אליפות אסיה באתלטיקה אליפות אפריקה באתלטיקה שיאי ישראל באתלטיקה שיאי עולם באתלטיקה, באתר התאחדות האתלטיקה הבין-לאומית
דאף פוני

דאף פוני (באנגלית: DAF Pony) הוא טנדר מטען אשר יוצר על ידי יצרנית הרכב דאף ההולנדית בין השנים 1968–1969. יוצרו 700 יחידות בלבד. דגם "דאף פוני" פותח בעקבות מכרז כושל של צבא ארצות הברית. בדגם ה"דף פוני" הורכב מנוע 2 הצילינדרים אשר הורכב בדגם הדאף 44. תאוצת דגם ה"דאף פוני" מ-0-50 קמ"ש היא 12 שניות. דאף פוני, שנת 1969 שלדת דאף פוני (אב טיפוס משנת 1963) שלדת דאף פוני דאף (יצרן רכב) דאף 44 דאף 46 דאף 55 דאף 66 דאף 600 דאף A10 דאף קאלמר דאף YA-66 דאף MB200 דאף 2600 דאף 2800/3300/3600 משאיות דאף משנת 1949 (DAF Trucks Since 1949) מדיה וקבצים בנושא דאף פוני בוויקישיתוף דאף פוני-טנדר (4:03 דקות), יו-טיוב דאף פוני (4:40 דקות), יו-טיוב דאף פוני -נתונים טכניים
טליסמאן (מוזיקאי)

טל בן נון (נולד ב-30 במאי 1991), הידוע בשם הבמה טליסמאן (לאחרונה החליף לשם הבמה טליס), הוא ראפר, זמר ומפיק מוזיקלי ישראלי. טל בן נון נולד בלוס אנג'לס לאמנית מירית בן נון ועלה עם משפחתו לישראל בגיל ארבע וגדל במושב בית חנניה. בתיכון למד בבית הספר המשותף "חוף הכרמל" שבמעגן מיכאל ושירת בצה"ל כנהג. כנער נהג לכתוב ולהקליט שירים באופן חובבני. מקור הכינוי "טליסמאן" הוא במילה האנגלית Talisman, שפירושה קמע, ומשתלבת עם שמו הפרטי טל. לקראת סוף שירותו הצבאי הכיר את הראפר איזי והחל להופיע איתו כזמר ליווי שלו. ב-2014 הוציאו סינגל בביצוע משותף. בשנה זו הקליט עם הראפר רון נשר את השיר צ'אק נוריס. ב-2015 הוא הוציא את השירים "עד המדבר" (עם די ג'יי אונלי ועומרי סבח), ב-2016 את "לאן שהרוח תיקח" וב-2017 את "זנזיבר". בשנת 2017 הוציא גם את "שלוק מקצב", דואט עם מאור אדרי. בן נון נבחר בשנת 2017 לפריצת השנה במצעד הפזמונים השנתי של גלגלצ ואתר וואלה. בפברואר 2018 הוציא יחד עם הזמר פאר טסי שיר בשם "מאושרים" שהפך ללהיט ענק והיה בראש מצעדי ההשמעות. ביוני 2019 כתב יחד עם ג'וני גולדשטיין ליהונתן מרגי את השיר "אני לא אני". באוגוסט 2019 הוציא סינגל ראשון מתוך אלבום חדש, "ערב רומנטי" יחד עם הזמר אור בר השיר זכה להצלחה רבה ב- אוקטובר הוציא את הסינגל השני, "ורד שחור", יחד עם הזמר ים רפאלי. בספטמבר 2019 יצא מיני-אלבומו הראשון של יהונתן מרגי, "מה יהיה", עבורו כתב שני שירים, "מדגסקר" ו"אסור". בפברואר 2020 הוציא את הסינגל השלישי מתוך אלבומו החדש, "בית שנשבר". במאי 2020 הוציא יחד עם הזמר הראל סקעת את השיר "רוצה לחזור", השיר זכה להצלחה רבה, תוך שהגיע למקום השביעי במצעד השבועי של מדיה פורסט. בשנת 2022 הוא ביחד עם רביב כנר הוציאו שיר "בנקודה שבה נגמר האור". ב-30 בנובמבר 2022, שינה את שם הבמה שלו ל"טליס" והוציא אלבום הנושא את שם זה, בו הוא מדבר בפן אישי יותר על חייו, ילדותו, הוריו והאזור בו גדל. באלבום שיתף פעולה עם האמנים השרוף, איתן דרמון וזי קיי. לאחר שנה החזיר את שם הבמה שלו ל"טליסמאן". טליסמאן ניהל מערכת יחסים עם הזמרת שירה מרגלית במשך כשנתיים וחצי. ב-29 באוקטובר 2018 הועלה בערוץ היוטיוב של שירה מרגלית השיר "בא והולך" שאותו כתב והלחין עם מרגלית עצמה. בדצמבר 2019 נפרדו ולאחר מכן הוא הוציא את השיר "בית שנשבר" שמדבר על היחסים שלהם. טליסמאן מתגורר בחדרה. 2022: טליס טליסמאן, ברשת החברתית אינסטגרם טליסמאן, ברשת החברתית טיקטוק טליסמאן, סרטונים בערוץ היוטיוב טליסמאן, דף שער בספרייה הלאומית מאיה כהן, מזנזיבר לפלייליסט: הכירו את טליסמאן, באתר nrg‏, 3 בינואר 2017 אלין שמחון כמו שהוא: טליסמאן בסינגל חדש ומפתיע, באתר פרוגי, 14 במרץ 2017 אסף נבו, האיש שלנו בזנזיבר, באתר ישראל היום, 15 בפברואר 2018 משה אבוטבול, חיבור של קיץ: טליסמאן ומאור אדרי בשיר משותף, באתר פרוגי, 28 במאי 2017 איריס קול, שם חדש, אלבום חדש, באתר 103fm, 7 בדצמבר 2022
קווין פרייסנביכלר

קווין פרייסנביכלר (נולד ב-6 במאי 1994) הוא כדורגלן אוסטרי המשחק כחלוץ בקבוצת ריגה פוטבולה סקולה. כיליד העיירה וייז, פרייסנביכלר הצטרף לקבוצת הילדים של המועדון המקומי SC וייז בגיל 5. ב-2008, עבר למחלקת הנוער של אוסטריה וינה הבכירה. אחרי שנה אחת בווינה, עבר למחלקת הנוער של אדמירה מודלינג. לאחר עונה אחת בלבד, ב-2010, עזב את אוסטריה לאחר שעבר לקבוצת הנוער של מועדון הפאר הגרמני באיירן מינכן. באיירן שילמה עבורו סכום גבוה יחסית לשחקן בן 16, כאשר רכשה את שורותיו תמורת 500,000 אירו. בקבוצת הנוער של באיירן מינכן עד גיל 19, כבש 27 שערים ב-37 הופעות. אחרי 3 עונות ומספרים איכותיים בקבוצות הנוער, פרייסנביכלר קודם לקבוצת המשנה הבוגרת של המועדון, ששיחקה בליגות הנמוכות החצי-מקצועניות בגרמניה. לאחר עונה ראשונה פושרת, פרץ בעונתו השנייה בקבוצה בכירה, 2013-2014, כבש 15 שערים ב-22 משחקי ליגה, כאשר באיירן ב' סיימה בראשות טבלת הליגה הגרמנית הנמוכה. ב-22 במאי 2014, עבר לאלופת ליגת העל הפורטוגלית דאז, בנפיקה ליסבון בהעברה חופשית. ב-26 ביולי 2014, הוא כבש את שערו הראשון בפורטוגל, במשחק הבכורה שלו עבור קבוצת המילואים של בנפיקה בו ניצחה 4-3 את קבוצת המילואים של המועדון ההולנדי אייאקס אמסטרדם. ב-22 באוגוסט 2014, אחרי חודשיים בלבד בבנפיקה, פרייסנביכלר הושאל למועדון הפולני לכיה גדנסק, למשך עונה אחת. משחקו הראשון בפולין, היה גם למשחק הבכורה המקצועני הראשון שלו ונערך ב-31 באוגוסט 2014, בתיקו 3-3 מול רוך חוז'וב, בו כבש גם את אחד משערי קבוצתו החדשה. ב-22 ביולי 2015, פרייסנביכלר הושאל לקבוצת נעוריו, אוסטריה וינה. משחקו הראשון בבונדסליגה האוסטרית עבור קבוצת נעוריו, שוחק ב-2 באוגוסט 2015, בניצחון 3-1 מול ריינדורף אלטאך. לאחר שנה בדיוק, נחתמה עסקת השאלה לעונה נוספת בקבוצה האוסטרית. ב-1 ביולי 2017, עבר רשמית לקבוצה. בשנת 2019 הושאל לוולפסברג. ב-14 באוגוסט 2009, פרייסנביכלר ייצג לראשונה את מולדתו, במשחק הנבחרת האוסטרית עד גיל 16 מול ליכטנשטיין. במשחק ניצחה אוסטריה 2-0 וקווין כבש צמד שערים. בהמשך, ייצג את אוסטריה גם בנבחרות הצעירות בשלל הגילאים עד גיל 21 אך לא התברג לנבחרת בוגרת. מדיה וקבצים בנושא קווין פרייסנביכלר בוויקישיתוף קווין פרייסנביכלר, באתר Transfermarkt קווין פרייסנביכלר, באתר Soccerway קווין פרייסנביכלר, באתר WorldFootball.net קווין פרייסנביכלר, באתר FootballDatabase.eu
ספייקר B6

ספייקר B6 (באנגלית: Spyker B6) היא מכונית קונספט בתצורת מכונית ספורט בעלת 2 דלתות, 2 מושבים, אשר יוצרה על ידי חברת ספייקר ההולנדית בשנת 2013. דגם ה"ספייקר B6" הוצג לראשונה בתערוכת הרכב הבינלאומית של ז'נבה באפריל 2013, בתצורת רודסטר. המכונית הוצגה בגרסת קבריולה או בגרסה עם גג קשיח שקוף. לוגו היצרן חברת Spyker Cars על קדמת דגם ספייקר B6 לוגו היצרן חברת Spyker Cars על קדמת דגם ספייקר B6 ספייקר B6) Paternity Quest: The Mystery Behind The Spyker B6". Jalopnik. 15 April 2013. Retrieved 22 April 2013). מדיה וקבצים בנושא ספייקר B6 בוויקישיתוף אתר האינטרנט הרשמי של ספייקר B6 ספייקר B6 ‏(2:09 דקות), יו-טיוב ספייקר B6 - מבט לתוך הרכב (2:58 דקות), יו-טיוב ספייקר B6 First look at production-spec Spyker B6 Venator ספייקר B6 Spyker B6 VENATOR - TheCoolist ספייקר B6 - תערוכת המכוניות בז'נבה 2013Tisshaw, Mark (5 March 2013). "Geneva motor show: Spyker B6 Venator". Autocar. Retrieved 22 April 2013. ספייקר B6 - סופרקרSpyker B6 Venator revealed". Top Gear. 6 March 2013. Retrieved 22 April 2013.]
ולטר קאדוב

ולטר קאדוב (גרמנית: Walther Kadow,‏ 29 בינואר 1860 - 31 במאי 1923) היה מורה בבית ספר גרמני שנרצח בידי רודולף פרנץ הס ושותפיו במאי 1923, ביער ליד העיירה פרכים. קאדוב היה חבר ארגון הימין מפלגת החירות העממית הגרמנית ונחשד בהסגרת הפעיל הלאומני הגרמני אלברט ליאו שלגטר לידי כוחות הכיבוש הצרפתיים ששלטו באותה עת בחבל הרוהר. שלגטר חוסל על ידי הצרפתים, ונחשב מאז בעיני הנאצים לקרבן שמת על מזבח נאמנותו למולדת. הס נידון לעשר שנות מאסר על רצח קאדוב אך שוחרר ב-1928 כחלק מחנינה כללית, בעוד שלמרטין בורמן, שותפו לדבר עבירה ותלמיד לשעבר של קאדוב, נפסקו 12 חודשי מאסר על חלקו ברצח. לימים בורמן היה לראש לשכת הקנצלר במפלגה הנאצית ומזכיר אישי של אדולף היטלר. רודולף פרנץ הס מונה עם הזמן למפקד מחנה הריכוז וההשמדה אושוויץ. Rudolf Höss, www.jewishvirtuallibrary.org (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אנטון קובליוב

אנטון קובליוב (באנגלית: Anton Kovalyov) הוא שחמטאי קנדי שנולד באוקראינה ויצג בעבר את ארגנטינה. הוא נולד ב-4 במרץ 1992 בחרקוב, אוקראינה. קובליוב הוא רב-אמן משנת 2008. נכון למרץ 2018, מדורג במקום הראשון בקנדה וה-86 בעולם לפי מד כושר. קובליוב נולד באוקראינה בשנת 1992, הוא היגר לארגנטינה ב-2000. ב-2008 ייצג את ארגנטינה באולימפיאדת השחמט 2008 (הוא שיחק בלוח השלישי). בסוף האולימפיאדה הוענקה לו דרגת רב אמן. הוא התיישב במונטריאול בשנת 2007, וזכה באליפות קוויבק בשנת 2009. משנת 2013, קובליוב מייצג את קנדה בפיד"ה. קובליוב שיחק על הלוח הראשון של קנדה באולימפיאדת השחמט 2014 ועל הלוח השני באולימפיאדת השחמט 2016 (בה זכה במדליית כסף ליחידים אחרי ולדימיר קראמניק). קובליוב השתתף בגביע העולם בשחמט 2015 והפסיד לפביאנו קרואנה בסיבוב השלישי. בגביע העולם בשחמט 2017 הוא העפיל לסיבוב השלישי אך בגלל הפרת קוד לבוש והערה מצד השופט הראשי, שלטענתו הייתה גזענית (דימה את לבושו ללבוש צועני), הוא פרש מהתחרות. בין השנים 2008–2016 השתתף אנטון קובליוב ב-3 באולימפיאדות שחמט: מדיה וקבצים בנושא אנטון קובליוב בוויקישיתוף אנטון קובליוב, באתר צ'סגיימס (באנגלית) אנטון קובליוב, באתר פיד"ה (באנגלית) קובליוב זוכה באליפות קוויבק בשחמט מאתר צ'סדום (באנגלית). הפרופיל של קובליוב באתר אולימפבייס (באנגלית). Kovalyov, Anton - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
מנחם אטלס

מנחם אטלס (נולד ב-7 בפברואר 1963) הוא כדורסלן עבר ומאמן כדורסל ישראלי. שיחק בעמדת הסנטר, גובהו 2.05. נולד והתחנך בגבעתיים לאב עולה מגרמניה ואם ילידת ישראל. השני מבין ארבעה אחים. החל את דרכו בגיל 10 במכבי תל אביב, מאמנו הראשון היה פיני גרשון. בגיל 15 עד גיל 16 שיחק בהפועל רמת גן ומגיל 19 שיחק בליגה א' בקבוצת אס"א תל אביב. בעונת 1984/85 שיחק בליגת העל בכדורסל בקבוצת מכבי רמת גן. בשנים 1985 - 1987 שיחק בליגת המכללות בארצות הברית, וייצג את אוניברסיטת ג'ורג' וושינגטון, לצדם של הישראלים גלעד שמחוני ומוטי דניאל. בשנים 1987 - 1992 שיחק בהפועל ירושלים ולאחר מכן המשיך את דרכו במכבי חיפה והוכתר לשחקן השישי של הליגה. בהמשך שיחק בבני הרצליה, עמק יזרעאל ומכבי גבעת שמואל. בין השנים 1989–1992 שיחק בנבחרת ישראל כשחקן בעמדה ארבע. אטלס הוא בעל תואר ראשון בחינוך גופני מטעם מכללת וינגייט ובעל תעודה להכשרת מאמני חדרי כושר, מטעם מנהל הספורט. משמש גם כמאמן כושר מוסמך וכדורסל מוסמך בכיר, מורה לחינוך מוסמך בכיר. מנחם הוא מטפל בילדים עם בעיות יציבה ומאמן כדורשת של חברת אלטשולר שחם. אטלס נשוי לניקול ואב לשלושה. הוא אחיו של שחקן העבר תומר אטלס ומתגורר בקריית אונו. פרופיל, באתר Sports-Reference ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
דיסקוגרפיה של זארה לארסון

הזמרת והפזמונאית השוודית זארה לארסון פרסמה שני אלבומי אולפן, ארבעה מיני אלבומים, 14 סינגלים (כולל שניים כאמנית אורחת) ו-15 וידאו קליפים. חמישה סינגלים של לארסון הצליחו להגיע לראש המצעד של שוודיה, ארץ מולדתה, Uncover", "Lush Life" "Never Forget You", "Ain't My Fault" ,Symphony, כאשר שני הראשונים הגיעו לחמישייה הפותחת בנורווגיה, שוודיה, הולנד, בלגיה, דנמרק, ולעשירייה הראשונה בצרפת.
קרלוס סולר

קרלוס סוֹלֶר בראגן (בספרדית: Carlos Soler Barragán; נולד ב-2 בינואר 1997) הוא כדורגלן ספרדי המשחק בעמדת הקשר בקבוצת ווסטהאם יונייטד מהפרמייר ליג בהשאלה מפריס סן ז'רמן מליגת העל הצרפתית ובנבחרת ספרד. כיליד העיר ולנסיה, סולר הצטרף למערך הנוער של קבוצת הכדורגל ולנסיה בשנת 2005, בגיל שמונה. לאחר שהחל לשחק דווקא בעמדת החלוץ, הוסט בהמשך לעמדת הקשר ההתקפי ולאחר מכן לקשר. ב-3 במאי 2015, ערך סולר את הופעת הבכורה שלו בקבוצה בוגרת, לאחר שפתח בהרכב קבוצת המילואים של ולנסיה במשחק הליגה הספרדית השלישית בכדורגל, בו הפסידה קבוצתו 0–1 לקבוצת UE קורנלה. את שערו הראשון בקריירה, כבש ב-13 בדצמבר 2015, כאשר כבש את שערה השני של קבוצתו במשחק התיקו 2-2 מול בדלונה. ב-12 במרץ 2016, סולר חידש את חוזהו במועדון, ובאותו היום אף קודם לסגל הקבוצה הבכירה של המועדון, לאחר שישב על ספסלה במהלך הניצחון 1–2 מול אתלטיק בילבאו במסגרת הליגה האירופית. ב-10 בדצמבר 2016, סולר ערך את הופעת הבכורה שלו במועדון ובמסגרת הלה ליגה, כאשר נכנס כמחליף במקום מריו סוארז, בהפסד 2–3 לריאל סוסידאד באצטדיון אנואטה. הוא כבש את שערו הראשון עבור ולנסיה ב-21 בינואר 2017, כשהבקיע את שערה הראשון של קבוצתו בניצחון 0–2 בדרבי של ולנסיה מול ויאריאל. ב-1 בספטמבר 2022, חתם סולר לחמש שנים בפריס סן ז'רמן תמורת 17 מיליון אירו. ב-25 באוקטובר 2022 כבש שער בכורה בקבוצה במסגרת ליגת האלופות, כאשר כבש את שער הניצחון בניצחון 2–7 על מכבי חיפה בשלב הבתים. ארבעה ימים לאחר מכן כבש את שער הבכורה בליגה הצרפתית בניצחון 3–4 על טרואה. ב-30 באוגוסט 2024 הושאל אל ווסטהאם יונייטד. נכלל בסגל נבחרת ספרד לטורניר מונדיאל 2022. כבש את השער השביעי לזכות נבחרתו בניצחון 0–7 על קוסטה ריקה בשלב הבתים. פ.ס.ז. אליפות צרפת: 2022/2023, 2023/2024 הסופר קאפ הצרפתי: 2023 מדיה וקבצים בנושא קרלוס סולר בוויקישיתוף קרלוס סולר, באתר Transfermarkt קרלוס סולר, באתר Fussballdaten.de (בגרמנית) קרלוס סולר, באתר Soccerway קרלוס סולר, באתר BDFutbol קרלוס סולר, באתר WorldFootball.net קרלוס סולר, באתר National Football Teams קרלוס סולר, באתר FootballDatabase.eu קרלוס סולר, באתר ESPN OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
קנגורו חולדתי

קנגורו חולדתי או חֻלְדַּת הַכִּיס (שם מדעי: Potorous; מוכר יותר בכינוי האוסטרלי הרשמי: פוטורו) הוא סוג של יונקי כיס מהמשפחה קנגוריים חולדתיים. יצורים קטנים אלה מגיעים לאורך 24-41 ס"מ ולמשקל 0.7-2.2 ק"ג. הם בעלי פרווה עבה וגוף עגלגל בצבע אפרפר והם בעלי אוזניים קטנות ולחיים גדולות. הרגליים האחוריות שלהם ארוכות ועוזרות להם לקפץ ואילו הקדמיות קצרות וורודות. במראם הם מזכירים עכברים בעלי כיס ורגליים ארוכות. הם חיים בשטחי היער של דרום אוסטרליה ויוצאים לפעילות בלילות. הם ניזונים בעיקר מעשבים. חלק ממיני הסוג נפגעו מהכנסת מינים פולשים ומפגיעה במקום חיותם, בעיקר המין קנגורו חולדתי גילברט שכמעט נכחד מהעולם והמין קנגורו חולדתי רחב-פנים שנכחד לחלוטין. קנגורו חולדתי גילברט (Potorous gilbertii) קנגורו חולדתי ארך-רגל (Potorous longipes) קנגורו חולדתי חוטמני (Potorous tridactylus) קנגורו חולדתי רחב-פנים (Potorous platyops) - נכחד מדיה וקבצים בנושא קנגורו חולדתי בוויקישיתוף קנגורו חולדתי, באתר ITIS (באנגלית) קנגורו חולדתי, באתר NCBI (באנגלית) קנגורו חולדתי, באתר Animal Diversity Web (באנגלית) קנגורו חולדתי, באתר האנציקלופדיה של החיים (באנגלית) קנגורו חולדתי, באתר GBIF (באנגלית) חֻלְדַּת־הַכִּיס במילון בעלי חיים: נכר (תשל"ב), 1972, באתר האקדמיה ללשון העברית
Remember December

"Remember December" (בעברית: לזכור את דצמבר) הוא שיר שהוקלט על ידי הזמרת האמריקאית דמי לובאטו לאלבום האולפן השני שלה, Here We Go Again. הוא נכתב על ידי ג'ון פילדס, לובאטו ואן פרבן, והופק על ידי פילדס. השיר פורסם באירופה, כסינגל השני והאחרון של האלבום ב-18 בינואר 2010 דרך הוליווד רקורדס. סגנונות השיר הן פאוור פופ - סינת'פופ, השונים מסגנון הפופ-רוק הרגיל של לובאטו. המילים מתארות את ניסיונו של הגיבור להזכיר לחבר שלה את הזמנים הטובים של מערכת היחסים שלהם. לובאטו תיארה את השיר כדוגמה לצורה בה רצתה שתישמע המוזיקה העתידית שלה. השיר זכה לרוב לביקורות חיוביות של מבקרי המוזיקה; הרוב המכריע שלהם שיבח את ההוק והפזמון. כמה מבקרים גם ציינו כי הוא אחד מן השירים הבולטים באלבום. השיר נכשל מבחינה מסחרית, וכן הגיע למקום ה-80 במצעד הסינגלים הבריטי בלבד. נמכרו בארצות הברית 144,000 עותקים של השיר על פי נילסן סאונדסקאן. לובאטו ביצעה את השיר פעמים רבות, בסיבוב ההופעות שלה Summer Tour 2009 וגם במופע של אלן טיצ'רמש. במצטבר, הצליח השיר לצבור 50 מיליון צפיות ביוטיוב. הקליפ הנלווה ל"Remember December" הופק על ידי טים ווילר, אשר ביים גם את הקליפים הקודמים של לובאטו, "Here We Go Again" ו-"La La Land". לובאטו התראיינה על ידי חדשות MTV על הסט של הקליפ, שבו היא הצהירה כי נשארה נאמנה לנושא השיר: "הקליפ מתייחס לשיר באופן כלשהו... ולכן במקום שיש עניין של אהבה בקליפ הזה, הרעיון הוא להיות אכזרי, כמו לקחת שליטה כבחורה, בדומה להעצמת נערה. כן, דיוות!". היא תיארה את הסרטון כ-"גלאם רוק אמיתי". הסרטון הועלה לראשונה ב-12 בנובמבר 2009 והיה זמין להורדה באייטונס החל מה-1 בדצמבר 2009. הקליפ כולל שלוש סצנות לפי הסדר הבא: בסצנה הראשונה לובאטו להופיע עם הלהקה שלה על הבמה כאשר היא לבושה בז'קט עור שחור וכפפות. הסצנה השנייה היא לובאטו עם חבריה (בגילומם של מייג'ן מרטין, אנה מריה פרז דה טגל וקלואי ברידג'ס (השחקנים של "קאמפ רוק 2: הג'אם האחרון") "לוקחות" את הלילה החוצה אל רחובות לוס אנג'לס. השלישית והאחרונה הייתה סצנה בה לובאטו לובשת חולצה נוצצת ושרה. מידע על היצירה "Remember December" באתר מיוזיק בריינז מידע על הסינגל "Remember December" באתר מיוזיק בריינז סרטון השיר "Remember December" באתר יוטיוב Remember December DEMI LOVATO - YouTube, www.youtube.com
אייר פולוניה

אייר פולוניה (באנגלית: Air Polonia) הייתה חברת תעופה פולנית שפעלה במתכונת של חברת תעופה זולה. החברה הייתה חברת הלואו קוסט הפרטית הראשונה בפולין, ומטה החברה היה בוורשה. בסיס הפעילות המרכזי היה בנמל התעופה פרדריק שופן. ב-5 בדצמבר 2004 אייר פולוניה הפסיקה את פעילותה בעקבות קשיים כלכליים. אייר פולוניה הוקמה בשנת 2001 וצברה פופולריות במהירות. החברה החלה להפעיל טיסות לואו קוסט ב-8 בדצמבר 2003 בשימוש מטוסי הבואינג 737-400 שהיו ברשותה. יעדי החברה לטיסות היוצאות מוורשה היו ורוצלב ולונדון, וטיסות נוספות יצאו בהתאם מגדנסק, קטוביץ ופוזנאן אל לונדון. הקמפיינים השיווקיים של אייר פולוניה התמקדו מעל לכל בתחרות מול לוט פוליש איירליינס אולם גם מול חברות זרות הטסות לפולין כגון בריטיש איירווייז וג'רמנווינגס. מעבר לכך, סביר להניח כי הפופולריות הגואה של אייר פולוניה היוותה אלטרנטיבה להתרחבות הפעילות של ראיינאייר בתוך פולין באותה תקופה. בינואר 2005, הוכרז כי אייר פולוניה מתכננת לחדש את פעילותה עם שלושה מטוסי בואינג 737-400, אך הדבר לא יצא לבסוף אל הפועל. בשיא פעילותה, אייר פולוניה הפעילה מספר טיסות צ'רטר ליעדים באירופה הכללו בין היתר את:  ורשה (בסיס מרכזי), גדנסק (בסיס משני), קטוביץ (בסיס משני), ורוצלב (בסיס משני), פוזנן, קלן, סטוקהולם-ארלאנדה, אתונה, בובה, בריסל, פרנקפורט, לונדון סטנסטד, מדריד, מלאגה, מנצ 'סטר, פלמה דה מיורקה, פריז שארל דה גול, ריגה, סביליה, שארם א שייח', שצ'צ'ין וטנריפה. אייר פולוניה הפעילה 6 כלי טיס לפני סגירתה, רובם מדגם בואינג 737. מדיה וקבצים בנושא אייר פולוניה בוויקישיתוף האתר הרשמי (ארכיון) האתר הרשמי (ארכיון) (בפולנית)
יחסי אוסטריה–אורוגוואי

יחסי אוסטריה–אורוגוואי הם היחסים הדיפלומטיים הרשמיים שבין רפובליקה אוסטריה לבין הרפובליקה האוריינטלית של אורוגוואי. היחסים הדיפלומטיים בין שתי המדינות מתקיימים מאז ימי האימפריה האוסטרו-הונגרית. ב-1870 הכריז הברון אנטון פון פץ על הסכם דו-צדדי בנושא סחר וגילוי ארצות בין שתי המדינות. ישנה קבוצה קטנה אך משמעותית של אוסטרים שחיים כיום באורוגוואי. חלק מהם הם מעמד האצולה האוסטרי לשעבר. החל משנת 2009 תקף בשתי המדינות הסכם לביטחון חברתי שנחתם על ידי השתיים. אוסטריה לא מיוצגת באורוגוואי בדרג השגרירות. אלא באמצעות שגרירות שהיא מחזיקה בבואנוס איירס, ארגנטינה. אוסטריה מחזיקה קונסוליית כבוד במונטווידאו. אורוגוואי מיוצגת באוסטריה בדרג השגרירות באמצעות שגרירות שהיא מחזיקה בווינה. היא מיוצגת גם בדרג הקונסולרי באמצעות קונסוליה שהיא מחזיקה בזלצבורג. יחסי אורוגוואי–הונגריה מדיה וקבצים בנושא יחסי אוסטריה–אורוגוואי בוויקישיתוף Hungary and Latin America (הקישור אינו פעיל, 23 ביוני 2019) "Social Security Agreement between Austria and Uruguay" Austrian Ambassador in Buenos Aires Honorary Consulate of Austria in Montevideo Embassy of Uruguay in Vienna Consulado de Uruguay en Salzburg
משה דריהם

הרב משה הכהן דריהם (13 בספטמבר 1906, כ"ב באלול ה'תרס"ו – 31 במרץ 1966, י' בניסן ה'תשכ"ו) היה דיין ופוסק, הרב הראשי של רובע דיג'ת - ה"חארה צגירה" באי ג'רבה שבתוניסיה, מגדולי רבני ג’רבה בדורו, חבר בית הדין הרבני האזורי בטבריה ומחבר ספרים רבים. נולד בג'רבה שבתוניסיה, למרים ולרב שמעון הכהן דריהם, לימים רב הערים ספקס ובנגרדאן. בצעירותו למד אצל הרב מכלוף עידאן והרב יוסף בוכריץ. בגיל 13 נסע לספקס כדי ללמוד מקצוע, אולם הרב עידאן נסע לשם והחזירו לג'רבה, והבטיח כי ידאג לצרכיו. בשל נסיעתו של אביו לשמש כשוחט בספקס, התגורר בצעירותו בביתו של הרב אליהו הכהן, ולימים נישא לבתו. שימש לצד רבו, הרב מכלוף עידאן, כחבר בית הדין בג'רבה, ולאחר פטירתו של האחרון בשנת 1946 (ה'תש"ז), מונה לשמש תחתיו כרב הראשי של ה"חארה צגירה" בג'רבה. בין היתר שימש כדיין וכמורה צדק בקהילה, ובמשך תקופת כהונתו הנהיג מנהג לפיו זוגות שנישאו בעיר עלו לארץ ישראל שבוע לאחר החתונה. כן העמיד תלמידים רבים שהפכו ברבות הימים לרבנים. בשנת 1957 (ה'תשי"ז) עלה לישראל והשתכן בטבריה, שם מונה כשנה לאחר מכן לשמש כחבר בית הדין הרבני האזורי בעיר, לצד הרב רפאל קוק והרב מאיר ועקנין. בפעילותו הציבורית ייסד את "איחוד עולי תוניסיה וג'רבה", ופעל לייסד את בית הכנסת הראשון ליוצאי תוניסיה בעיר, שעד אז היו מתפללים בבתי כנסת שהנהיגו נוסח שונה משלהם. נודע בפסיקתו המקלה בגיור, לפיה כוונת קבלת עול מצוות לא מהווה התחייבות לשמירת המצוות כולן, כך שאם גר מקבל עליו עול מצוות, אפילו אם בשעת הקבלה בדעתו לעבור בעתיד על חלקן, אין פגם בקבלתו, מכיוון שקיבל בדעתו שאם יעבור, ייענש. ראה בתקומת מדינת ישראל אתחלתא דגאולה, והנהיג לומר הלל ולערוך סעודה ביום העצמאות. בתקופה האחרונה לחייו סבל משיתוק בגופו, עד שהלך לעולמו ונקבר בטבריה. בניית בית הכנסת הושלמה רק לאחר פטירתו, והוא נושא את השם "אוהל משה", על שמו. באמתחתו נמצאו כתבי יד רבים של רבני ג'רבה, ולאחר פטירתו הודפסו ויצאו לאור רבים מהם. דרש משה - חידושי תנ"ך ודרושים, ה'תשל"ד אוהל משה - שו"ת וחידושים על שולחן ערוך, ה'תשל"ט והשיב משה - שו"ת על ארבעה חלקי שולחן ערוך, הודפס על ידי הרב רפאל כדיר צבאן בשנת ה'תשכ"ח ויגד משה - פירוש על הגדה של פסח, ג'רבה ה'תרצ"ט ידי משה - חידושים על הש"ס ידי משה - פירוש לחומש בראשית, ג'רבה ה'תש"ג אוהל צדיקים - סיפורי צדיקים חלק מחיבוריו עדיין נמצאים בכתב יד, ואחרים נשרפו כשהגיע למחנה העלייה הסמוך לעכו. כן הדפיס בג'רבה את הספרים "עמר נקא" (ה'תש"ט) ו"מנחת ערב" (ה'תשי"א) של רבו הרב עידאן (בסיוע הרב חיים חורי). שולמית נועם, והאיש משה - קווים לדמותו של הרב משה הכהן דריהם, 2001 משה כהן דריהם, באתר "החכם היומי" רבי משה דריהם ורבנים נוספים מג'רבה בסרטון נדיר, באתר ישיבת כיסא רחמים משה בן שמעון דריהם (1904-1966), הכהן, דף שער בספרייה הלאומית ראו אודותיו - חכם שמעון דריהם הכהן באתר החכם היומי שו"ת והשיב משה, סימן נ"א